
O P Š T I N A   M O J K O V A C
I Z V J E Š T A J  O  R A D U

PREDSJEDNIKA OPŠTINE MOJKOVAC

Za 2012.godinu

Mojkovac, 2013.godina

          U smislu člana 57.stav 1 tačka 8 Zakona o lokalnoj samoupravi („Sl.list RCG“ 42/03, 28/04, 75/05 i 13/06) i člana 44. stav 1 tačka 22 Statuta opštine Mojkovac („ Sl. list RCG“- opštinski propisi br. 37/12) Predsjednik opštine Mojkovac podnosi Skupštini opštine Mojkovac

I
IZVJEŠTAJ O RADU

PREDSJEDNIKA OPŠTINE MOJKOVAC

za 2012 godinu

Polazeći od Zakonom i Statutom utvrđenih obaveza Predsjednik Opštine Mojkovac za poslove iz nadležnosti lokalne samouprave odgovara za svoj rad građanima, Skupštini Opštine Mojkovac, a za prenesene i povjerene poslove Vladi Crne Gore. U ovom Izvještaju su obuhvaćene glavne aktivnosti Predsjednika Opštine Mojkovac kao i organa lokalne uprave tokom 2012. godine. Posebna pažnja je usmjerena na sledeće aktivnosti:
1. Ostvarivanje Budžeta Opštine Mojkovac za 2012. godinu;
2. Unapređenje organizacije i načina rada lokalne uprave i stručno usavršavanje radnika;
3. Razvoj i unapređenje odnosa sa javnošću i saradnja sa NVO sektorom;

4. Rešavanje problema socijalno i materijalno ugroženih građana;

5. Razvoj i unapređenje Službe zaštite i spasavanja Opštine Mojkovac;

6. Saradnja sa državnim organima, institucijama, Zajednicom opština CG, međunarodnim organizacijama i drugim opštinama;

7. Saradnja sa javnim preduzećima, institucijama i ortganizacijama čiji je osnivač SO Mojkovac;

8. Izvršavanje odluka SO Mojkovac, saradnja sa Skupštinom i njenim rukovodstvom kao i sa predstvanicima političkih partija zastupljenih u SO Mojkovac;

9. Direktna komunikacija sa građanima u Kabinetu predsjednika Opštine i direktno na terenu.

OSTVARIVANJE BUDŽETA OPŠTINE MOJKOVAC ZA 2012. GODINU

Budžet Opštine Mojkovac za 2012. godinu usvojen je u skladu sa Zakonom o budžetu i Zakonom o finansiranju lokalne uprave u planiranom iznosu od 3 159 800 eura, a ostvaren je u procentu od 81,34%. Najveći razlog ne realizacije ovog budžeta u potpunosti je nemogućnost naplate naknade za komunalno uređenje građevinskog zemljišta za mHE na Bjelojevićkoj rijeci. Dodatno opterećenje za Budžet u 2013. godine biće kreditno zaduženje za kupovinu imovine Bojne Njive, ali se taj rashod može nadoknaditi prodajom dijela imovine ovog preduzeća. 
ORGANIZACIJA RADA I EFIKASNOSTI LOKALNE UPRAVE

U skladu sa svojim ovlašećenjima predsjednik Opštine Mojkovac pripremio je novu Odluku o organizaciji i načinu rada lokalne uprave koja će doprinijeti efikasnijem, bržem i jednostavnijem radu lokalne uprave. Službenici Opštine su nastavili sa redovnim usavršavanjem koje je rađeno u saradnji sa Upravom za kadrove, Zajednicom opština i raznim međunarodnim organizacijama. U cilju veće odgovornosti za savjesno izvršavanje dužnosti i obaveza predsjednik Opštine Mojkovac je donio pravilnik o disciplinskoj i materijalnoj odgovornosti zaposlenih u Opštini. 
UNAPREĐENJE ODNOSA SA JAVNOŠĆU I SARADNJA SA NVO SEKTOROM

U cilju unapređenja odnosa sa javnošću iveće transparentnosti Opštinje Mojkovac donešena je Odluka da se svi Ugovori i Odluke iz nadležnosti predsjednika Opštine Mojkovac i organa lokalne uoprave objavljuju na web portalu Opštine Mojkovac (www.mojkovac.me). Na osnovu rangiranja opština u Crnoj Gori koju je uradio USAID-ov program efikasnog upravljanja, Opština Mojkovac se nalazi u samom vrhu na nivolu lokalnih uprava u Crnoj Gori. Tako je na osnovu indikatora zadovoljstva javnim komunalnim ulsugama Opština Mojkovac na prvom mjestu; na osnovu zadovoljstva građana uslugama javne lokane uprave Opština Mojkovac je na drugom mjestu u Crnoj Gori; na osnovu zadovoljstva preduzeća javnom uslugom na lokalnom nivou Opština Mojkovac je na trećem mjestu u Crnoj Gori; na osnovu zadovoljstva efikasnošću javne administracije Opština Mojkovac je na sedmom mjestu. Ova analiza pokazala je da se zadovoljstvo uslugama lokalne uprave u prethodne dvije godine se stalno unapređuje u Opštini Mojkovac i njihovi rezultati su relativno visoki.
Takođe uspostavljena je odlična sradnja sa brojnim nevladinim organizacijama kako sa lokalnog tako i sa državnog nivoa. Opština izdvaja posebna sredstva za projekte koje realizuje NVO sektor i otvorena je za njihove inicijative.
POMOĆ SOCIJALNO I MATERIJALNO UGROŽENOM STANOVNIŠTVU

U cilju pravilne raspodjele jednokratnih novčanih pomoći Predsjednik Opštine Mojkovac je donio Pravilnik o oblicima, obimu i postupku dodjele jednokratnih socijalnih davanja na osnovu kojeg je formirana Komisija stasavljena od predsevnika Opštine Mojkovac, Centra za socijalni rad Mojkovac i Doma zdravlja Mojkovac koja je razmatrala opravdanost podnesenih zahtjeva. Takođe Predsjednik Opštine Mojkovac je donio odluku da se sa po 65 eura iz lokalnog budžeta nagradi svako novorođeno dijete na teritoriji naše opštine.
ZAŠTITA GRAĐANA I IMOVINE OPŠTINE MOJKOVAC

U cilju bolje zaštite građana i imovine opštine Mojkovac kontinuirano je rađeno na unapređenju opštinske Službe zaštite i spasavanja. Uz donacije i pomoć uspješnih pojedinaca iz naše opštine obezbijeđena je nova oprema, zaštitna odijela i povećan vozni park ove službe. Naime fudbalski reprezentativac Stefan Savić poklonio je radnu uniformu za pripadnike Službe zaštite a od Vlade Crne Gore obezbijeđena su dva traktora i jedan snjegočistač sa nožem za čišćenje i frezom za snijeg.

SARADNJA SA DRUGIM INSTITUCIJAMA I ORGANIZACIJAMA
Tokom 2012. godine nastavljena je odlična saradnja Opštine Mojkovac sa Vladom Crne Gore, državnim organima, Zajednicom opština CG i drugim opštinam u Crnoj Gori. Osim toga Opština Mojkovac je na bazi kvalitetnih projekata njenog tima uspostavila dobru saradnju sa donatorskim međunarodnim organizacijama poput UNDP-a, USAID-a (CHF), SNV-a i GIZ-a, kao i diplomatskim predstavništvima brojnih zemalja u Crnoj Gori (SAD-a, Rusije, Poljske, Australije, Češke i Slovenije). Dobra saradnja je uspostavljena i sa Delegacijom EU u Crnoj Gori. Rezultati te saradnje su brojni zajednički projekti. 
SARADNJA SA SKUPŠTINOM OPŠTINE MOJKOVAC

Tokom 2012. godine održavani su redovni sastanci Predsjednika opštine sa predstavnicima odborničkih klubova političkih partija zastupljenih u lokalnom parlamentu. Uspostavljena je odlična saradnja sa rukovodstvom i stručnom službom SO Mojkovac u cilju blagovremene i kvalitetne pripreme materijala za sjednice SO Mojkovac. Tokom 2012. godine vršena je redovna isplata odborničkih naknada, a isplaćen je i jedan dio zaostalih dugovanja.
KOMUNIKACIJA SA GRAĐANIMA

U toku 2012. godine Predsjednik Opštine Mojkovac u svom kabinetu primio je preko 1000 stanaka, bez obzira na političku, vjersku ili bilo koju drugu pripadnost. Osim toga veliki broj radnih sati proveden je u obilasku terena i direktoj komunikaciji sa građanima sa namjerom direktog upoznavanja sa problemima i razmatranja mogućnosti za njihovo uspješno rešavanje.,
PROSTORNO - PLANSKA  I PROJEKTNA DOKUMENTACIJA

U junu 2012. godine usvojen je Strateški plan razvoja opštine Mojkovac od 2012. do 2019. godine. Tokom 2011. godine usvojen je po prvi put PUP Opštine Mojkovac a tokom 2012. godine rađeno je na izradi novog DUP-a Sportska Zona i izmjenana i dopuna DUP-a Mojkovac sa Gornjim Mojkovcem. U izradu ovih dokumenata kroz javnu raspravu i direktu komunikaciju uključeni su svi zaineteresovani subjekti.U skladu sa Glavnim projektom gradskog trga nastavljeno je uređenje Trga Ljubomira Bakoča, odnosno početak izgradnje tendi- kolonada na bazi privatno- javnog partnerstva između Opštine i privatnih preduzetnika.
Urađen je i jedan broj kvalitetnih projekata za poboljšanje infrastrukture na teritoriji Opštine Mojkovac:

· Projekat ulice V. Šćepanovića, 
· Projekat Njegoševe ulice, 
· projekti rekonstrukcije seoskih vodovoda u Bistrici, Slatini i Štitarici; 
· projekat toplifikacije sportske dvorane, 
· pojekat regulacije obaloutvrde Tare i njenih pritoka,
· urađen glavni projekat zaštite vodoizvorišta Gojakoviće, 
· urađen projekat Njegoševe ulice i urađen elaborat o eksproprijaciji na osnovu kojeg su riješeni imovinski odnosi za prvu fazu realizacije, 
· započeta izmjena PUP-a u cilju proglašenja Biznis zone – Babića Polja,
· izmjena projekta pješačke staze u Poljima i drugi.

REALIZACIJA KAPITALNIH INVESTICIONIH PROJEKATA

U 2012. godini realizovani su i započei sledeći kapitalni projekti:

1. Završen objekat Turstičko – informativnog centra;

2. Završena prva i započeta druga faza rekonstrukcije Centra za kulturu;

3. Završena prva faza pješačke staze u Gornjim Poljima i započeta druga faza;

4. Završena rekonstrukcija vodovoda Bistrica;

5. Završena izgradnja vodovoda Lazine i obezbijeđen besplatan priključak za sva domaćinstva;

6. Započeta rekonstrukcija sportske dvorane;

7. Završena izgradnja vodovoda Štitarica, zaseok Suvodo;

8. Asfaltirano 1,5km lokalnih puteva u Lepencu, Rudnici, Poljima, Slatini, Karauli i Gojakovićima;

9. Nastavljeni su radovi na drugoj fazi Dnevnog centra za djecu sa posebnim potrebama;

10. Izvršena popravka lokalnih puteva kroz projekat „Mašinskog prstena“ na seoskom području;
11. Završeno navlačenje humusa na jalovištu;

12. Završena obaloutvrda i regulacija korita rijeke Tare u naselju Ambarine;
13. Završena obaloutvrda i regulacija korita rijeke Tare na lokaciji od Starog mosta do naselja Karaula;
14. Započeta regulacija i obaloutvrda rijeke Tare u Slatini;
15. Završena izgradnja tri mosta na Štitaričkoj rijeci i popravka asfaltnog puta u Štitarici;
16. Započeta regulacija i obaloutvrda Štitaričke rijeke;

17. Postavljen montažni most u Slatini uz pomoć Vojske Crne Gore;
18. Završena ulica u Ambarinama i riješeni imovinski odnosi sa lokalnim stanovništvom;

19. Nastavljeni radovi na izgradnji zgrade iz projekta 1000+ stanova;

20. Završeno godišnje sređivanje gradskog parka;
ELEMENTARNE NEPOGODE

Opština Mojkovac je bila izložena jakim elementarnim nepogodama, počev od velikih sniježnih padavina u februaru do velikih požara u avgustu mjesecu 2012. godine. Uz dobru organizaciju i požrtvovan rad pripadnika službe zaštite, zaposlenih u lokalnoj i državnoj administraciji, kao i uz pomoć planinarskih klubova i pojedinaca opština Mojkovac je uspjelada se uspješno izbori sa ovim nepogodama i bila na visokom nivou u cilju prevazilaženja posledica nevremena. Šteta na imovini tokom februarskog sniježnog nevremena od strane Komisije za procjenu štete je procijenjena na preko 700 000 eura. Opština Mojkovac je 50.000 eura dobijenih od državne Komisije za elementarne nepogode podijelila na način što je svim fizičkim licima isplatila 10% od procijenjene štete.

Veliku pomoć prilikom požara u kanjonu Tare i na Prošćenskim planinama pripadnici Službe zaštite imali su od kolega iz Bijelog Polja, Berana i Kolašina kao i od helihopterskih i avio jedinica MUP-a Crne Gore, vojske Srbije i vojske Hrvatske.

O uspješnosti ovih aktivnosti najbolje govori podatak da za vrijeme sniježnih padavina nije bilo ljudskih žrtava i da se realtivno brzo, koliko su vremenske prilike i uslovi na terenu dozvoljavali, došlo do svih seoskih centara i svih ugroženih domaćinstava, kao i putnika zavijanih u autobusima u kanjonu Tare i u Sjerogoštu. Na drugoj strani pripadnici Službe zaštite su najzaslužniji za spasavanje prašume Crnog bora u Crnim podima i objekata u kanjonu Tare.
PROJEKTI IZ IPA I DRUGIH FONDOVA

U okviru organa lokalne uprave u Mojkovcu formirana su dva tima za pisanje projekata za dobijanje sredstava iz evropskih fondova. Na bazi urađenih aplikacija realizovani su i realizuju se sledeći projekti:

1. Rekostrukcija sportske dvorane – IPA fond za male infrastrukturne opštinske projekte;

2. Započet projekat „Sačujvamo naše rijeke“ sa opštinom Višegrad;

3. Završen projekat „Zaštite rijeke Rudnice od podzemnih voda iz jama bivšeg rudnika Brskovo“- finansiran od strane UNDP-a;

4. Završen projekat „Leave no trace“(ne ostavljaj trag za sobom) - koji je finansirao Regionalni centar za zaštitu životne sredine;

5. Unutrašnje uređenje prostorija Turističko – informativnog centra, projekat finansiran od strane CHF;

6. Kancelarijako opremanje Info centra – projekat finansiran od strae USAID-a;

7. Unapređenje kapaciteta lokalne samouprave – USAID;

8. Kancelarijsko opremanje zgrade Opštine – donacija holandske razvojne organizacije (SNV);

9. Odobren projekat za izradu plana upravljanja rijeke Tare – Ministarstvo inostranih poslova Slovenije i UNDP;

10. Predata aplikacija za projekat „Sinjajevina“-Međuopštinski razvojni grant;

11. Započet projekat „Razvoj brige o starima“ – projekat finasniran od Austrijskog Crvenog krsta, Crvenog ksta Crne Gore i Opštine Mojkovac;

12. Pomoć u kući-gertonto domaćice -sufinaniran od strane UNDP-a;

13. Predata aplikacija za međuopštinsku saradnju sa Opštinom Bijelo Polje – Izgradnja autobuskih stajališta;

14. Predata aplikacija za međuopštinsku saradnju sa Opštinom Kolašin – Zajednička naplata turističkih taksi;

15. Obezbijeđen mamograf za Dom zdravlja u Mojkovcu – Turska razvojna agencija TIKA

PRAVCI RAZVOJA
Razvojnim dokumentima Opština Mojkovac je za pravce razvoja definisala turizam i poljoprivredu, uz razvoj malog i srednjeg biznisa. U cilju povećanja podsticajnih mjera za razvoj poljoprivrede Opština Mojkovac je donijela prvi agrobudžet kojim je subvencionirana poljoprivredna proizvodnja. U okviru ovih sredstava idvojena su sredstva za nabavku 9 solarnih kolektora na katunima, uz 5 koje je obezbijedila Vlada Crne Gore za poljoprivrednike iz Mojkovca. Ove godine opština će sufinanisrati još 4 solarna kolektora tako da će svih 18 poljoprivrednika koji su u 2012. godini podnijeli zahtjev dobiti solarne kolektore u 2013. godini.

U cilju objedinjavanja i podizanja kvaliteta turističke ponude Opštine Mojkovac napravljen je dogovor sa javnim preduzećem Nacionalni parkovi Crne Gore za otvaranje mojkovačkog dijela kanjona rijeke Tare za rafting i kajak. LTO Mojkovac u novim prostorijama uspješno radi na promociji turističke ponude našeg grada.

Opština Mojkovac se kreditno zadužila 300 000eura i zajedno sa Vladom CG kupila kompletu imovinu Bojne Njive i započete su aktivnosti na formiranju prve biznis zone u Babića Polju sa namjerom pospješivanja preduzetništva i razvoja biznisa.
SPORT I KULTURA

Za razvoj kulture u Opštini Mojkovac zadužen je Centar za kulturu N. Rakočević koji uspješno sprovodi aktivnosti na obogaćivanju kulturnog života u Mojkovcu. Uz podršku i pokroviteljstvo Opštine Mojkovac organizovane su brojne manifestacije, festivali i sajmovi po kojima je Mojkovac prepoznatljiv.
Budžetom za 2012. godinu u odnosu na prethodne godine predviđena su veća sredstva za sufinansiranje sporta i sportskih klubova. Sportski klubovi svojim rezultatima opravdali su uložena sredstva a uspješni sportisti Mojkovca su naši najbolji ambasadori u zemlji i svijetu.
II

IZVJEŠTAJ O RADU

ORGANA LOKALNE UPRAVE

GLAVNI ADMINISTRATOR
Glavni administrator  Opštine Mojkovac u izvještajnom periodu obavljala je poslove iz nadležnosti koje su propisane članom 16. I 17. Odluke o organizaciji i načinu rada lokalne uprave (,,Sl. list CG’’ br. 20/08).

U izvještajnom periodu  Glavni administrator imao je ukupno u radu 81 predmet.

Od Uprave lokalnih javnih prihoda opštine Mojkovac dostavljeno je 41 predmeta. Drugostepeni organ je razmotrio sve žalbe i odlučio na način što je: 

· potvrdio 34 (tridesetdva) rješenja

· poništio 7 (sedam) rješenja

Od Komunalne policije opštine Mojkovac dostavljeno je 1predmet.

Drugostepeni organ je postupio po  žalbi izjavljenoj na prvostepeno rješenje i odlučio na način što je:

· obustavljen  postupak

Od Sekretarijata uređenje prostora, zaštitu životne sredine i komunalno -stambene poslove i saobraćaj  Opštine Mojkovac dostavljen je 1 predmet.

Drugostepeni organ je odlučio po žalbi na način što je:

· odbacio 1 (jednu) žalbu.

Od Agencije za investicije, građevinsko zemljište i razvoj Opštine Mojkovac dostavljen je 1 predmet 

Drugostepeni organ je odlučio po žalbi na način što je:

· Obustavio postupak.

Od Sekretarijata za opštu upravu Opštine Mojkovac dostavljena su 36 predmeta (koji su se odnosili na promjenu upisa u biračkim spiskovima).

Drugostepeni organ je postupio po žalbama i odlučio na način što je poništio 36 rješenja.

Žalba na odluku Komisije SO Mojkovac – odbačena.

Od Upravnog suda u Podgorici u toku 2012. godine dostavljeno je 20 tužbi kojima je pokrenut upravni spor protiv konačnih rješenja drugostepenog organa, na koje je drugostepeni organ dao odgovore na tužbe.

Od Upravnog suda u 2012.godini stiglo je 27 odluka, i to:

· u 16 (šesnaest) predmeta tužbe odbio kao neosnovane

· u 11 (jedanaest) predmeta tužbe su usvojene.

Od Vrhovnog suda dostavljeno je 12 (dvanaest) inicijativa za vanredno preispitivanje sudskih presuda i u svih 12 predmeta su zahtjevi za vanredno preispitivanje sudske odluke odbijeni kao neosnovani.

Pored osnovne obaveze – rješavanja u drugostepenom upravnom postupku, Glavni administrator je u izvještajnom periodu radio na poboljšanju rada prvostepenih organa, a to na način što im je pružao stručnu pomoć, davao smjernice, uputstva, sugestije i mišljenja.

U izvještajnom period Glavni administrator je blagovremeno rješavao po 26 Zahtjeva za Slobodan pristup informacijama.

MENADŽER
Strategije

Služba menadžera je učestvovala u izradi Regionalne razvojne Strategije razvoja sjevera Crne Gore od 2012-2016.godine. Definisana su dva ključna prioriteta razvoja opštine Mojkovac koji imaju dominanatan utivaj na razvoj čitavog regiona kao i dva projekta koji će doprinijeti ostvarivanju definisanih prioriteta:

· Poboljšanje konkurentsnoti razvojem poslovne infrastrukture (Projekat “Biznis zone”);

· Razvoj komunalne, javne i putne infrastrukture (Putni prvac Mojkovac – Sinjajevina, putni pravac Mojkovac-Prošćenske planine).

Menadžer Opštine je član Komisije za prostorno planiranje i komunalne djelatnosti Zejednice Opština Crne Gore kao predstavnik Opštine Mojkovac. Učestvovao je u davanju sugestije na nacrt Zakona legalizacije neformalnih objekata. 

Energetski menadžment – Imenovana su lica za kontakt i koordinaciju pri sporovođenju aktivnosti vezanih za energetski menadžment, Predrag Zejak i Jelena Vučetić (Izrada Lokalnog enegrgetskog plana i izrada Plana energetske efikasnosti). Učestvovali su u većem broju radionica i seminara za pripremne aktivnosti vezane za izradu ovih planova.

Menadžerska služba je vršila Monitoring sprovođenja Strateškog plan razvoja opštine Mojkovac 2012-2019. godine kroz akcioni plan za 2012.godinu, a takođe je u 2012. godini vršena priprema Izvještaja o realizaciji akcionog plan za 2012. i priprema za 2013.godinu.

Takođe je Menadžerska služba vršila Monitoring realizacije Strategije zapošljavanja i razvoja ljudskih resursa opštine Mojkovac od 2011. do 2015. godine kroz akcioni plan za 2012.godinu, a takođe je u 2012. godini vršena priprema Izvještaja o realizaciji akcionog plan za 2012. i priprema za 2013.godinu.

Projekti

Projekat Usklađivanja kadrovskih potreba lokalne samouprave u procesu evropskih integracija sa naglaskom na podizanju kapaciteta za apliciranje prema EU fondovima

Realizacija ovog projekta imala je uticaj na rješavanje problema nedostatka kadrovskog kapaciteta za pripremu i upravljanje projektima EU. Polaznici će nakon ove obuke nastojati da prenose svoje vještine i znanja i na taj način zainteresovati što veći broj zaposlenih u lokalnoj upravi da učestvuju u obukama iz ove oblasti. 
Kroz obezbeđivanje izvora finansiranja kapitalnih projekata i unapređenje administrativnih kapaciteta doprinosimo održivom socio-ekonomskom razvoju Opštine Mojkovac.

Imajući u vidu naredne korake Crne Gore u procesu evropskih integracija, Opština Mojkovac će biti u mogućnosti da aplicira sa većim brojem projekata  čime se ostvaruju dodatne šanse za njen dalji razvoj.

15 osoba prošlo obuku i dobili sertifikate za pisanje projekta. Učesnici obuke bili su predstavnici svih relevantnih institucija i NVO sektroa u opštini. 

Projekti kojim je Opština Mojkovac konkurisala na Međuopštinski razvojini grant koji je raspisala Delegacija EU u Crnoj Gori:

· Projakat Sinjajevina-regionalni park, učestvovali kao nosioci projekta (partneri sa Žabljakom, Kolašinom, Danilovgradom, Šavnikom). Projekat je prošao prvu fazu evaluacije kod Delegacijije EU u Crnoj Gori.

· Projekat Autobuskih stajališta na relaciji Mojkovac-Bijelo Polje (partneri opštini Bijelo Polje koja je nosilac projekta). Projekat je prošao prvu fazu evaluacije kod Delegacijije EU u Crnoj Gori.

· Projekat Službe za naplatu turističkih taksi (partneri Opštini Kolašin koja je nosilac projekta). Projekat je prošao prvu fazu evaluacije kod Delegacijije EU u Crnoj Gori.

Projekat unapređenja poslovnih procesa izdavanja dozvola i licenci

Projekat je realizovan uz finansijsku podršku USAID a odnosio se na procese izdavanja dozvola i licenci u tri oblasti: turizam, poljoprivreda i urbanizam. Kao rezultat ovog projekta Opština je dobila i sprovela niz preporuka od stručnjaka angažovanih od strane donatora koji su izvršili detaljnu analizu procesa izdavanja dozvola i licenci u Opštini.

Naziv projekta: Znanje o održivom razvoju –znanje za budućnost

Projekat se realizovao uz finansijku podršku Regionalnog centra za zaštitu životne sredine kroz aktivnosti koje obuhvataju škole u prirodi kao uvođenje van nastavnih aktivnosti na teme održvtog razvoja sa posebnim naglaskom na Leave no trace program ( ne ostavljaj trag –etika ponašanja u prirodi, gdje smo  koristiti iskustvo LTO Mojkovac koja je član Leove no trace programa). Takođe će se izvršio prevod dvije knjige iz oblasti kajaka i mountin bike koje su dio „Leave no trace programa“. Osnovna škola je obilježila dva važna datuma u ekološkom kalendaru kroz  posebne akcije ( dan zaštite šuma, dan održive energije). Program je pohađalo 30 učenika završnih razreda osnovne škole koji su imali najbolje ocjene iz predmeta vezanih za životnu sredinu

Uspješnom realizacijom navedenih aktivnosti došlo je do:

- povećanja znanja učenika i njihove ekološke svijesti;

- realizovana obuka „Leave no trace“;

- unaprijeđeni odnosa u lokalnoj sredini;

- povećan nivo svijesti o energetskoj efikasnosti.

- obezbijeđena dostupnost stručne literature iz programa „Leave no trace“.

Za prekograničnu saradnju sa BiH menadžerska služba je registrovala Opštinu Mojkovac na zvaničnom sajtu za prekograničnu saradnju sa BiH i na isti postavili najvažnije projekte opštine u cilju pronalaženja potencijalnih partnera za pozive koji slijede. Ostvaren je preliminarni kontakt sa opštinama: Banjaluka, Goražde i Sarajevo.

Projekat opremanja turističko informativnog centra

Kroz ovaj projekat izvršena je nabvaka namještaja u vrijednosti od oko 4000 eura za opremanje drugog sprata INFO-CENTRA kancelarijskom opremom. 

Pravljenjem beze podataka svih informacija vezanih za lokalnu upravu, raspoložive fondove, trenutne aktuelnosti i postavljanje istih na sajtu opštine, analiziranjem potreba zainteresovanih strana i pravljenjem plana obuka i seminara, ustupanjem prostora za edukativne radionice drugih subjekata doprinijelo se poboljšanju poslovnog ambijenta u opštini Mojkovac.

Projekat Biznis zone: U skladu sa preporukama Vlade Crne Gore i njenog Programa podsticaja razvoja biznisa u Crnoj Gori urađen predlog kao radni material za formiranje biznis zona u Opštini Mojkovac sa preporukama za utvrđivanja paketa povoljnosti za ulaganje u biznis zone.

Menadžer je učestvovao u radu “Komisije za reku Drinu” – kroz projekat Lokalno održivo upravljanje na zapadnom Balkanu, koje finansira Regionalni centar za zaštitu životne srediNE.
Javne nabavke

Sprovedeni postupci javnih nabavki u 2012.godini su:

· Otvoreni postupak, 1 postupak-ugovorena vrijednost 69.765,92 €

· Šoping metoda, 7 postupaka- ukupna ugovorena vrijednost 76.084,97 €

Otvoreni postupak

	I
	II
	III
	IV

	Red br. javne nabavke
	Podaci o vrsti postupka i predmetu javne nabavke

	
	Vrsta  postupka
	Vrsta predmeta
	Predmet

	
	
	Robe
	Usluge
	Radovi
	

	1
	Otvoreni postupak
	
	
	Radovi
	Radovi na izgradnji pješačke staze u Poljima.


	V
	VI
	VII

	Podaci o vrijednosti javne nabavke

(u eurima)

	

	Procijenjena vrijednost javne nabavke
	Ugovorena vrijednost bez poreza na dodatu vrijednost
	Ugovorena vrijednost sa porezom na dodatu vrijednost

	70.000,00 €
	59.628,99 €
	69.765,92 €


	VIII
	IX
	X

	Podaci o ponudama

	

	Broj prispjelih ponuda
	Broj odbačenih ponuda
	Broj odbijenih ponuda

	Jedna
	Nema
	Nema


	XI
	XII
	XIII
	XIV
	XV
	XVI

	Podaci o ponuđaču čija je ponuda izabrana kao najpovoljnija 

i podaci o ugovoru o javnoj nabavci

	Broj i datum odluke o izboru najpovoljnije ponude


	Naziv ponuđača čija je ponuda izabrana kao najpovoljnija
	Matični broj ponuđača čija je ponuda izabrana kao najpovoljnija
	Datum

zaključenja

ugovora
	Aneks ugovora ukoliko je zaključen (broj, datum i predmet)
	Ostvarene uštede (razlika između procijenjene i ugovorene vrijednosti javne nabavke bez poreza na dodatu vrijednost)

	01-1391 15.10.2012.
	„Vuković LN“ doo-Mojkovac
	02350327
	26.10.2012.
	Nema
	200.07 €


Šoping metoda

	I
	II
	III

	Red br. javne nabavke
	Vrsta predmeta
	Predmet

	
	Robe
	Usluge
	Radovi
	

	1
	
	Usluge
	
	Usluge TV i radio prenosa sjednica Skupštine i izrada programskih sadržaja od interesa za opštinu.

	2
	Robe
	
	
	Kancelarijski materijal, kancelarijske potrepštine

	3
	
	Usluge
	
	Usluge održavanja ulične rasvjete

	4
	
	
	Radovi
	Izgradnja priključnog puta na magistralnom putu Mojkovac-Bijelo Polje u mjestu Paćice

	5
	
	
	Radovi
	Radovi na izgradnji vodovoda Bistrica.

	6
	Robe
	
	
	Nabavka motornog vozila

	7
	
	
	Radovi
	Radovi na izgradnji mosta u Slatini


	IV
	V
	VI

	Podaci o vrijednosti javne nabavke (u eurima)

	

	Procijenjena vrijednost javne nabavke
	Ugovorena vrijednost bez poreza na dodatu vrijednost
	Ugovorena vrijednost sa porezom na dodatu vrijednost

	10.000,00 €
	8.547,00 €
	10.000,00 €

	7.000,00 €
	5.211,00 €
	6.096,88 €

	6.000,00 €
	4.800,00 €
	5.616,00 €

	6.500,00 €
	5.479.68 €
	6.411,23 €

	30.000,00 €
	23.917,35
	27.983,30 €

	10.000,00 €
	8.529,91 €
	9.980,00 €

	10.000,00 €
	8.544,92 €
	9.997,56 €


	VII
	VIII
	IX

	Podaci o ponudama

	

	Broj prispjelih ponuda
	Broj odbačenih ponuda
	Broj odbijenih ponuda

	Jedna
	Nema
	Nema

	Dvije
	Nema
	Nema

	Jedna
	Nema
	Nema

	Jedna
	Nema
	Nema

	Tri
	Nema
	Jedna

	Jedna
	Nema
	Nema

	Jedna
	Nema
	Nema


	X
	XI
	XII
	XIII
	XIV
	XV

	Podaci o ponuđaču čija je ponuda izabrana kao najpovoljnija

i podaci o ugovoru o javnoj nabavci

	Broj i datum odluke o izboru najpovoljnije ponude


	Naziv ponuđača čija je ponuda izabrana kao najpovoljnija
	Matični broj ponuđača čija je ponuda izabrana kao najpovoljnija
	Datum

zaključenja

ugovora
	Aneks ugovora ukoliko je zaključen (broj, datum i predmet)
	Ostvarene uštede (razlika između procijenjene i ugovorene vrijednosti javne nabavke bez poreza na dodatu vrijednost)

	01-331 06.03.2012.
	„Radio Mojkovac“ doo-Mojkovac
	02283522
	16.03.2012.
	Nema
	0,00 €

	01-417 27.03.2012.
	„Merkator international“ doo Bijelo Polje
	02088266
	03.05.2012.
	Nema
	771,90 €

	01-535 25.04.2012.
	„WF“ doo-Mojkovac
	02720221
	07.05.2012.
	Nema
	328,21 €

	01-906 10.07.2012.
	„Vuković LN“ doo-Mojkovac
	02350327
	25.07.2012.
	Nema
	78,87 €

	01-1084 17.08.2012.
	„Vuković LN“ doo-Mojkovac
	02350327
	03.09.2012.
	Nema
	1.712,68 €

	01-1132 29.08.2012.
	„Prokom“ doo-Podgorica
	02317982
	27.09.2012.
	Nema
	17,09 €

	01-1584 28.11.2012.
	„Vuković LN“ doo-Mojkovac
	02350327
	10.12.2012.
	Nema
	2,09 €


Komisija za procjenu štete od elementarnih nepogoda

- Procjena štete od snježnih padavina-februar obrađeno 589 zahtjeva, procijenjena šteta :

R E K A P I T U L A C I J A

Objekti u državnoj svojini i u svojini lokalne samouprave-infrastrukt.
83,422.00 €

Individualni stambeni objekti, objekti za kolektivno stanovanje
 208,245.01 €

Individualni pomoćni i ostali objekti




123,976.10 €

Poljoprivredne kulture-zasadi i dr.




173,240.16€
Stočni fond, konzumno meso-farma, riblja mlađ, pčelinjaci

  76,322.16 €

           SVEGA:       665,205.72 €

· Ostalo, obrađeno 25 zahtjeva, procijenjena šteta      51.344,76 €

_____________________________________________________________________
UKUPNO:
716.550,48 €
SEKRETARIJAT ZA FINANSIJE, EKONOMIJU I LOKALNE JAVNE PRIHODE
Na osnovu programa i plana rada Sekretarijata za 2012.godinu, obavljali smo sledece poslove:

· na osnovu procedura o nacinu donosenja Budzeta obavili konsultacije sa potrosackim jedinicama o potrebama za 2012.godinu;

· utvrdili nacrt Odluke o Budzetu za 2012. godinu;

· sproveli javnu raspravu o nacrtu Budzeta sa predstavnicima NVO sektora, sportskim organizacijama, politickim partijama, mjesnim zajednicama;

· utvrdili predlog Odlike o Budzetu;

· napravili izvjestaj o sprovedenoj javnoj raspravi i sa predlogom odluke uputili Skupstini na usvajanje;

· utvrdili predlog Odluke o usvajanju zavrsnog racuna Budzeta Opstine za 2011. godinu;

· utvrdili i dostavili izvjestaje o ostvarenju Budzeta po kvartalima;

· obradili i dostavili niz drugih izvjestaja i podataka koje je trazilo Ministarstvo finansija;

· sproveli aktivnosti u pripremi dokumentacije za zaduzivanje Opstine;

· pripremili program za realizaciju agro-budzeta;

· animirali pojedine subjekte u cilju sto bolje naplate budzetskih prihoda;

· vodili i uredno azurirali evidencije svih prihoda i rashoda Budzeta Opstine

· izvjestavali o budzetskoj potrosnji korisnike Budzeta i nadlezna ministarstva;

· vrsili obracun i isplatu zarada i naknada lokalnim sluzbenicima I namjestenicima;

· obavljali i ostale poslove iz nadleznosti Sekretarijata.

SEKRETARIJAT ZA OPŠTU UPRAVU I DRUŠTVENE DJELATNOSTI
           Do donošenja nove Odluke o organizaciji rada organa lokalne uprave djelokrug poslova ovog sekretarijata  pripadao je Sekrerarijatu za opštu upravu i Sekretarijatu za društvene djelatnosti propise i kadrove. 

           Obzirom da radno mjesto Sekretara sekretarijata za opštu upravu je ostalo upražnjeno, po Punomoćju Glavnog administratora zavedenog kod opštine Mojkovac, opunomoćen je Sekretar za društvene djelatnosti da potpisuje akta donesena od strane službenika Sekretarijata za opštu upravu i odgovoran je za njihovu tačnost do donošenja nove Odluke o organizaciji i načinu rada lokalne uprave.

            Tokom 2012.godine poslovi Sekretarijata za opštu upravu su obavljani u skladu sa nadležnostima postavljenim organizacijom lokalne uprave . 

pisarnica

            U Djelovodnik upisano 8545 akata, od toga zavedeno u knjigu računa 903, izdato uvjerenja o kućnoj zajednici 465, prošlo akata kroz internu knjigu 4228, zavedeno i otpremljeno pisama putem pošte 639. Skoro sva pismena organa lokalne samouprave i lokalne uprave koja su sa adresom na teritoriji opštine(gradsko i ruralno područje) dostavljena preko dostavljača. Ovakav način dostave učinjen mnogo jeftinijim i efikasnijm.

Arhiva

            Arhiva nekoliko puta premještana zbog neadekvatnih prostornih uslova, prokišnjavanja prostorija u kojima je bila smještena do konačne lokacije u ul Mališe Damjanovića.

Matičar

1. Ovjera potpisa,rukopisa i prepisa                                                 2554

2. Upis u matični registar vjenčanih                                                  35

3. Obavljeno vjenčanja                                                                        25

4. Zapisnik za vjenčanje                                                                       25
5. Izdato izvoda iz matične knjige vjenčanih                                    471

6. Izdato MUP i JU uvjerenja iz MK rođenih,umrlih, državljana   101

7. Izdato uvjerenja o slobodnom bračnom stanju                          9

8. Izdato uvjerenja o izdržavanju                                                       5

9. Izdato uvjerenja o životu                                                                166

10. Zaključak o ispravci netačno upisanih podataka u MKV          2

11. Podaci za statistiku                                                                         49

12. Upis činjenice prestanka braka smrću supružnika u MKV      91

13. Upis činjenice razvoda braka                                                         5

Poslovi vodjenja biračkog spiska

          Na predlog Sekretarijata za opštu upravu , Opštinska izborna komisija je utvrdila novo biračko mjesto br.21 „Ravni i Juškovića potok“ ,tako što je izvršena podjela biračkog mjesta, sa  biračkog mjesta broj 1 i broj 18 na biračko mjesto broj  21 za 297 birača.

           U izvještajnom periodu je donijeto ukupno 1601 rješenje o promjenama u biračkom spisku, od toga:

Rješenja o upisu birača koji prvi put stiče biračko pravo                                       252

Rješenja o upisu u birački spisak koji se doselio izvan Crne Gore                        7

Rješenja o upisu u birački spisak koji se doselio iz druge opštine                        46

Rješenje o brisanju iz biračkog spiska zbog činjenice smrti                                  127

Rješenje o brisanju birača koji je odselio izvan Crne Gore                                    3

Rješenje o brisanju birača u drugu opštinu                                                             158

Rješenje o brisanju birača po sili zakona                                                                  7

Rješenje o promjeni biračkog mjesta zbog promjene adrese stanovanja         56

Rješenja o dopuni činjenice crnogorskog državljanstva                                       600

Rješenja o promjeni prezimena biraču zbog sklapanja braka                             7

Rješenja o promjeni JMBG biraču                                                                            2

Poništaj brisanja                                                                                                          1

Ažuriranje podataka o biraču-upis datuma prijave prebivališta u Crnoj Gori i Opštini 257

Riješeno po zahtjevu stranke za upis u birački spisak                                            19

Riješeno po zahtjevu stranke za promjenu prezimena zbog sklapanja braka     7

Riješeno po zahtjevustranke za promjenu biračkog mjesta                                 19

Izdato po zahtjevu strankepotvrda o biračkom pravu                                          12

Riješeno po zahtjevu stranke zaupis činjenice crnogorskog državljanstva        2

Poslovi za rad sa mjesnim zajednicama

         U izvještajnom periodu nije bilo popunjeno radno mjesto Višeg savjetnika III(za poslove mjesnih zajednica),ali jeuglavnom odgovoreno  potrebama organa mjesnih zajednica, tako što je pružana stručna,administrativna i tehnička pomoć za rad MZ.Vođen  Registar mjesnih zajednica,koji je uspostavljen u skladu sa Pravilnikom o obrascu i načinu vođenja registra mjesnih zajednica. Svi predstavnici MZ pismeno obaviješteni da su ,radi tačnog vođenja registra MZ, dužni da prijave svaku promjenu koji se tiču upisa promjena upisanih podataka u Registar mjesnih zajednica koji vodi ovaj organ.Mjesne zajednice Lepenac ,Žari i Polja održale zborove na kojima su, uz prisustvo službenog lica opštine  izabrani organi mjesne zajednice. Organima mjesnih zajednica  Mojkovac, Podbišće, Bistrica, Stevanovac, Ravni i Juškovića potok istekao mandat.Sa tom činjenicom upoznati predstavnici MZ ali nema interesovanja za izborne aktivnosti.

           Za redovne aktivnosti mjesnih zajednica iz Budžeta opštine izdvojeno 3.000,00 eura

Sačinjeni svi ugovori o javnoj nabavci u skladu sa sprovedenim postupkom javne nabavke(za pružanje usluga i izvođenje radova), kao i ugovore druge vrste po nalogu predsjednika Opštine.
            Sekretarijat za društvene djelatnosti propise i kadrove

            Poslovi referata koji se tiču radnog odnosa za sve zaposlene svakodnevno ažurirani(izrada odluka i rješenja koji se tiču statusa službenika i namještenika),rješenja o pravima iz rada i po osnovu rada(rješenja za godišnje odmore, plaćena odsustva,prekovremenom radu, na ime pomoći i drugim primanjima u slučaju bolesti ili smrti člana porodice,jubilarnoj nagradi ,uvjerenja o radnom odnosu,prijave i odjave na penzijsko, zdravstveno osiguranje i osiguranje od nezaposlenosti i dr.)

Uredno vođena Matična knjiga evidencije zaposlenih(prema propisanom obrascu)

U toku godine povremeno angažovana lica sa ZZCG-Kancelarija Mojkovac ,po osnovu ugovora o privremenim-povremenim poslovima, njih  22  i 4 izvršioca po osnovu Ugovora o djelu. Uredno vođena evidencija zaključenih ugovora, sa svim podacima o angažovanim licima.
Rad i radni odnosi

         Sproveden postupak javnog oglašavanja u skladu sa Zakonom o državnim službenicima i namještenicima, za prijem tri pripravnika sa visokom školskom spremom i podnešen zahtjev sa potrebnom dokumentacijom ZZCG za refundaciju zarade za pripravnike

Sproveden postupak prijave na Javni poziv ZZCG za realizaciju programa javnog rada.

          Na osnovu postupka po Javnom pozivu za realizaciju programa javnog rada, Opština i ZZCG zaključili Sporazum o realizacijii i finansiranju projekta državnog javnog rada„Neka bude čisto“ u kome su angažovana tri lica sa evidencije nezaposlenih u trajanju četiri mjeseca, za koja su ostvarili radni odnos kod opštine.

           Opština i ZZCG  zaključili Ugovor o realizaciji lokalnog javnog rada “Održavanje postrojenja za prečišćavanje otpadnih voda“  u trajanju šest mjeseci .U program uključeno pet llica sa evidencije nezaposlenih, koji su  za vrijeme trajanja projekta ostvarili radni odnos kod opštine.

           Izdato 140 radnih knjižica, naknadno upisano u radnu knjižicu 65 kvalifikacija.

           U saradnji sa ostalim organima lokalne uprave ovaj organ učestvovao u pripremi i predlaganju skupštini opštine odluka,planova,programa i drugih akata.

Boračko-invalidska zaštita

           U evidenciji ovog organa u 2012-toj godini bilo je ukupno 125 korisnika lične, porodične invalidnine i materijalnog obezbeđenja, koje ostvaruju na osnovu Zakona o boračko-invalidskoj zaštiti.

            Iz oblasti boračko-invalidske zaštite, pravovremeno riješeni svi zahtjevi stranaka.

            Donešena 3 rješenja o priznavanju prava na porodičnu invalidninu, 3 rješenja na priznavanje prava na pogrebne troškove,izdato ukupno  33 uvjerenja iz službene evidencije(radi ostvarivanja prava kod drugog organa )i 4 naloga(tri za odjavu korisnika po osnovu smrti i 1 zapromjenu adrese stanovanja.) 

            Dostavljanje izvještaja svakomjesečno Ministarstvu rada i socijalnog staranja o korisnicima zdravstvene zaštite.

Obrazovanje

             Za školsku 2012/13.sproveden postupak javnog konkursa za dodjelu studentskih stipendija u skladu sa Odlukom o stipendiranju studenata.Dodijeljeno 35 stipendija 22 jednokratne novčane pomoći za stručnu literaturu u visini od po 200,00.eura.

Donijeto 1 rješenje o usmjeravanju djeteta sa posebnim potrebama u redovni obrazovni program, na predlog Komisije.Komisija održala tri sjednice. Praćenje sprovodjenja rješenja o usmjeravanju i donošenje odgovarajućih programa od strane škole za usmjerenu djecu.

             U oblasti sporta, sproveden postupak javnog konkursa za raspodjelu sredstava za sportski program „Sufinansiranje programa rada sportskih klubova“

              U zajednici sa osnovnim školama sa područja opštine,svake godine, pa i ove realizovan sportski program“Razvoj školskog sporta“.

              Opština kao suorganizator,finansijski pomogla, sada već tradicionalne sportske programe:“ Skokovi sa mosta na Tari“ i “Biciklistička trka na Bojnoj njivi“.Budžetski podržane i opštinske sindikalne igre i odlazak na Radničke i festivalske igre u Grčkoj.Podržani takodje tradicionalni  sportsko- rekreativni programi:“Sabor na Bojnoj njivi“ i „Ilindanski sabor“.

NVO

             U skladu sa Odlukom o kriterijumima, načinu i postupku raspodjele sredstava nevladinim organizacijama Komisija za raspodjelu sredstava nevladinim organizacijama u 2012-toj godini sprovela postupak i donijela odluku o raspodjeli sredstava NVO.

Kultura

             Sve kulturne manifestacije u čiju organizaciju je bila uključena opština izvedene su u okviru JU Centar za kulturu.

              Komisija imenovana od strane predsjenika Opštine popisala i prikupila podatke o spomen-obilježjima na teritoriji Opštine, u svrhu izrade Programa o podizanju spomen- obilježja .

SEKRETARIJAT ZA UREĐENJE PROSTORA, ZAŠTITU ŽIVOTNE SREDINE, KOMUNALNO STAMBENE POSLOVE I SAOBRAĆAJ

PROSTORNO- PLANSKA DOKUMENTACIJA

U skladu sa planskom strategijom, Opština Mojkovac  je pristupila realizaciji izrade planskih dokumenata Izmjene i dopune Detaljnog urbanističkog plana „Centar sa Gornjim Mojkovcem“ i Detaljnog urbanističkog plana „Sportska zona“.

Nakon obavljene kompletne procedure, te obavljene  javne rasprave, dobijena je od strane Ministarstva održivog razvoja i turizma Saglasnost na predloge planskih dokumenata, u novembru 2012.godine 

Neophodnost izrade Izmjene i dopune Detaljnog urbanističkog plana „Centar sa Gornjim Mojkovcem“ proistekla je iz potrebe što postojeći Plan koji je na snazi, donešen 1996 g. sa manjim izmjenama i dopunama 1999 i 2000 godine, nije realizovan i teško ga je implementirati  u trenutnim ekonomskim prilikama. 


Da bi se predmetni DUP  efikasnije realizovao neophodne su bile  izmjene i dopune kako bi se stekli uslovi za izdavanje građevinskih dozvola u  skladu sa namjenom površina i time izašlo u susret potrebama korisnika prostora i potencijalnim investitorima.


Ovim izmjenama i dopunama definisale su se i pojedine lokacije u zahvatu za opštinske investicije i sa time su se  stekli uslovi za izmjene i dopune Plana  u skladu sa Planom investicionih ulaganja.

           Izradi Detaljnog urbanističkog plana "Sportska zona" pristupilo se iz potrebe usklađivanja izabranog urbanističkog rješenja  sa planovima višeg reda,  sa ciljem da se stvore zakonske osnove za realizaciju planiranog uređenja prostora a predmetni planski dokument postepeno privede namjeni i predmetni prostor uredi.

RAZVOJNA FUNKCIJA - INVESTICIJE

Tokom 2012. godine, nastavljeni su ili okončani radovi na nizu infrastrukturnih objekata, započeti su novi, a rađeno je i na izradi projektne dokumentacije za planirane investicije u 2013. godini.

U skladu sa opredjeljenjem lokalne uprave o ravnomjernom razvoju svih područja mojkovačke opštine, realizovani su projekti na kompletnom području opštine. Radilo se na izgradnji novih objekata, ili rekonstrukciji postojećih.

            Rađeno je na održavanju i sanaciji lokalnih i nekategorisanih puteva, izgradnji betonskih propusta, održavanju čistoće i uređenju zelenih i slobodnih površina u urbanom dijelu opštine, održavanje javne rasvjete. U skladu sa mogućnostima, Opština je pomagala i akcije mjesnih zajednica koje su one same sprovodile.

U toku 2012 godine završeni su sljedeći radovi: zatravnjivanje Jalovišta, sistem pasivnog prečišćavanja potoka Žuta prla, pristupni put Tutići - Paćice, rekonstrukcija mašinske radionice JUSMŠ „Vuksan Đukić“ u restoran, II faza radova na domu za djecu sa posebnim potrebama, I faza sanacija stepeništa od Valjevske ulice do ulice M.Damjanovića, izgradnja mostova i obaloutvrda na Štitaričkoj rijeci, rekonstrukcija sportske dvorane, rekonstrukcija vodovoda Bistrica, završen vodovod Lazine, Rekonstrukcija vodovoda u Štitarici -(Suvodo), rekonstrukcija škola u Žarima, Lepencu i Jakovićima. 

Radovi koji su započeti u toku 2012 godine a nijesu završeni : obaloutvrda rijeke Tare u dužini 200m nizvodno od starog mosta radi zaštite Jalovišta i u dužini od 100m u naselju Ambarine, obaloutvrda rijeke Tare u Slatini, uredjenje gradskog trga, rekonstrukcija Centra za kulturu, nastavak izgradnja pješačke staze u Poljima, rekonstrukcija stambene zgrade za lica sa socijalnim potrebama.                          

Sekretarijat za uređenje prostora, zaštitu životne sredine, komunalno - stambene poslove i saobraćaj, u skladu sa Zakonom donio je 17 Rješenja o urbanističko- tehničkim uslovima, 11 građevinskih dozvola, 2 upotrebne dozvole, 17 Izvoda iz planske dokumentacije, 2 Odluke o utvrđivanju Nacrta planova i 2 Odluka o utvrđivanju Predloga planskih dokumenata.

Lokalna uprava je tokom 2011. godine sklopila Ugovor o finansiranju redovnih djelatnosti sa Javnim komunalnim preduzećem, koji je nastavljen i u 2012 godini, kojim je bilo obuhvaćeno uredno održavanje higijene ulica, održavanje zelenila i zimsko čišćenja lokalnih puteva.

Grad je redovno čišćen, gradski parkovi i druge javne površine su uljepšavani, a ulice redovno čišćene i prane.

Osim ugovorenih, realizovane su i druge aktivnosti - ogradjena je deponija za privremeno odlaganje komunalnog otpada i organizovana čuvarska služba i služba za prijem otpada. 
SLUŽBA ZAŠTITE I SPASAVANJA


U toku 2013. godine službenici Službe zaštite su obavili ukupno 280 intervencija:

· Izvršeno je gašenje 128 požara sledećih vrsta: 

           5 požara na stambenim objektima ;

          10 požara na pomoćnim objektima ;

            6 požara na poslovnim i industrijskim objektima ;

            4 požara na teretnim i putničkim vozilima ;

 54 šumska požara i neprekidno gašenje požara u Crnim Podima u trajanju od 12 dana;

15 požara niskog rastinja;

  3 požara na stogovima sijena;

17 požara na kontejnerima ;

  2 požara na željezničkoj infrastrukturi ( mostovi ) ;

  2 požara na prenosnim stubovima ;

· Pomoć povrijeđenim u saobraćajnim nezgodama u 11 slučajeva.

· Dopremanje bolesnika do Doma Zdravlja iz zavijanih mjesta u 12 slučajeva.

· Spašavanje putnika iz zavijanih autobusa u Dobrilovini i Trebaljevu.

· Dostava hrane i ljekova zavijanom stanovništvu u 34 slučaja.

· Dopremanje goriva građevinskim mašinama za čišćenje puteva od  sniježnih nanosa – 35 intervencija.

·  Dostava pogrebne opreme u zavijana mjesta u 2 slučaja.

·  Dostava građanima vode za piće -52 intervencije.

· Asistencija pri sportskim i kulturnim manifestacijama u 4 slučaja.

KOMUNALNA POLICIJA

U toku 2012 godine Komunalna policija je izvršila sledeće poslove: 


1)  Izvršeno je 169 inspekcijskih kontrola i sačinjeno isto toliko zapisnika.


2)  Sačinjeno službenih zabilješki 487 .


3)  Donešeno 14 rješenja o nalaganju upravnih mjera i radnji subjektima nadzora, koji su u 13 slučajeva postupili po rješenjima, a u jednom slučaju postupak je   obustavljen od strane drugostepenog organa po izjavljenoj žalbi.


4) Izvršeno 28 kontrola radnog vremena ugostiteljskih objekata i u jednom slučaju je izrečena novčana kazna na licu mjesta u iznosu od 55,00 e.


5) Zbog kršenja Zakona o putevima u jednom slučaju izrečena je novčana kazna u iznosu od 150,00 e .


6) Zbog kršenja Odluke o privremenim objektima donijeto je 5 rješenja o uklanjanju bespravno podignutih objekata.Kontrolisani subjekti su postupili po rješenjima i uklonuili objekte sa javne površine.


7) Vršena je redovna kontrola auto- taksi prevoznika, kao i mjerenje osovinskog opterećenja vozila za prevoz tereta.Od toga kontrolisano 27 taksista i izvršeno jedno mjerenje.


8) Kontrolisano je postavljanje bilborda u putnom pojasu magistralnog i regionalnog puta, postavljanje rashladnih vitrina na javnoj površini,kao i evidentiranje reklama istačenih na poslovnim objektima, i nadležnom organu (Upravi javnih prihoda) dostavljeni podaci radi naplate lokalne komunalne takse.


9) Postupano po inicijativama građana ( pisanim i usmenim).Primljeno ukupno 47 inicijativa. Svaka inicijativa je razmatrana i podnosioci istih su shodno Zakonu o inspekcijskom nadzoru blagovremeno obavještavani o preduzetim mjerama.


10) Pripadnici Komunalne policije su u toku 2012 godine pohađali ukupno dva seminara, ( primjena Zakona o prekršajima i povjeravanje dijela poslova komunalnoj policiji).

           Osim navedenih poslova komunalna policija je izvršavala i druge poslove koji su joj stavljeni u zadatak od strane Predsjednika Opštine.

                                                                                                      PREDSJEDNIK

                                                                                                      Dejan Medojević
